b'\n_START_ARTICLE_\nScorponok\n_START_SECTION_\nSarjakuva\n_START_PARAGRAPH_\nTullessaan sarjakuvaan mukaan, Scorponok johtaa omaa Decepticon-ryhmittym\xc3\xa4\xc3\xa4ns\xc3\xa4. Kun h\xc3\xa4nen vastustajansa, Autobottikomentaja Fortress Maximus p\xc3\xa4\xc3\xa4tt\xc3\xa4\xc3\xa4 j\xc3\xa4tt\xc3\xa4\xc3\xa4 sodan ja Cybertronin, Scorponok seuraa joukkojensa kanssa vihollistaan._NEWLINE_Fortress Maximus l\xc3\xb6yt\xc3\xa4\xc3\xa4 johtamiensa Autobottien kanssa uuden kodin Nebulos-planeetalta._NEWLINE_Kun Decepticonit hy\xc3\xb6kk\xc3\xa4\xc3\xa4v\xc3\xa4t sek\xc3\xa4 Autobottien ett\xc3\xa4 planeetan asukkaiden kimppuun ylivoimalla, Autobotit p\xc3\xa4\xc3\xa4tt\xc3\xa4v\xc3\xa4t liittoutua planeetan asukkaiden kanssa ja muodostavat yhdess\xc3\xa4 uuden alaryhm\xc3\xa4n, Headmasterit. Decepticonit joutuvat nopeasti h\xc3\xa4vi\xc3\xb6lle uusien, voimakkaiden Autobottien edess\xc3\xa4. T\xc3\xa4m\xc3\xa4n tuloksena Scorponok ja muutamat h\xc3\xa4nen Decepticoninsa liittoutuvat planeetan "pahojen" asukkaiden kanssa ja muodostavat omat, Decepticon headmastersit. Scorponokin ihmiskomponentti on planeetan korkea-arvoinen henkil\xc3\xb6, Lordi Zarak, joka my\xc3\xb6s haluaa tuhota Autobotit. Lopulta Autobotit per\xc3\xa4\xc3\xa4ntyv\xc3\xa4t planeetalta. T\xc3\xa4ll\xc3\xb6in Scorponokin johtamat Decepticonit seurasivat Autobotteja Maa-planeetalle, jossa oli my\xc3\xb6s aikaisemmin ollut Transformersseja. Suuressa taistelussa Fortress Maximusta vastaan, Scorponok ja Zarak onnistuvat tappamaan Fortress Maximuksen ihmisliittolaisen, Galenin._NEWLINE_Pian t\xc3\xa4m\xc3\xa4n j\xc3\xa4lkeen Scorponok liittoutui Decepticon Ratbatin johtamien Maassa olevien Decepticonien kanssa. Starscreamin saatua valtavat voimat Alikannalta, Scorponok johti yhdess\xc3\xa4 Grimlockin kanssa Transformersseja, mutta ep\xc3\xa4ili Optimus Primea petturiksi ja yritti tappaa t\xc3\xa4m\xc3\xa4n. Scorponok tappoi Ratbatin, jotta t\xc3\xa4m\xc3\xa4 ei saisi loppua Alikantaa haltuunsa. Lopulta Scorponok huomasi Optimuksen olevan sittenkin oikeassa Starscreamin suhteen ja heid\xc3\xa4n pys\xc3\xa4ytetty\xc3\xa4 Starscreamin, kaksikon v\xc3\xa4lille syntyi "luottamussuhde"._NEWLINE_My\xc3\xb6hemmin Decepticon Shockwaven ja Starscreamin johtamat kapinalliset Decepticonit yrittiv\xc3\xa4t tappaa Scorponokin ja sy\xc3\xb6st\xc3\xa4 h\xc3\xa4net vallasta. My\xc3\xb6s Lordi Zarak huomasi olevansa ahtaalla. Samaan aikaan Unicronin l\xc3\xa4hestyess\xc3\xa4 Cybertronia Optimus Prime yritti liittoutua Scorponokin kanssa, saadakseen Transformersit kokoon ja taistelemaan kaaoksentuojaa vastaan._NEWLINE_Scorponok ja Zarak k\xc3\xa4yttiv\xc3\xa4t Optimus Primen antautumista ensin hyv\xc3\xa4kseen, saaden luottamusta sotilailtaan, mutta lopulta ymm\xc3\xa4rsi, ett\xc3\xa4 vain liittoutumalla Autobottien kanssa Unicron voitaisiin pys\xc3\xa4ytt\xc3\xa4\xc3\xa4. Valitettavasti Kapinalliset Decepticonit hy\xc3\xb6kk\xc3\xa4siv\xc3\xa4t juuri t\xc3\xa4ll\xc3\xb6in Scorponokin kimppuun, yritt\xc3\xa4en murhata t\xc3\xa4m\xc3\xa4n. Shockwave ja Scorponok taistelivat New Yorkissa Decepticonien johtajuudesta, Optimus Primen yritt\xc3\xa4ess\xc3\xa4 pys\xc3\xa4ytt\xc3\xa4\xc3\xa4 heit\xc3\xa4 tuhoamasta toisensa._NEWLINE_Samaan aikaan Cybertronilla Transformersien jumala Primus her\xc3\xa4si ja onnistui Emirate Xaaronin ja Galvatronin avustuksella siirt\xc3\xa4m\xc3\xa4\xc3\xa4n kaikki Transformersit Cybertronille._NEWLINE_Juuri ennen Unicronin hy\xc3\xb6kk\xc3\xa4yst\xc3\xa4, t\xc3\xa4m\xc3\xa4n aivopesem\xc3\xa4t palvelijat yrittiv\xc3\xa4t tappaa Optimus Primen. Scorponok olisi voinut t\xc3\xa4m\xc3\xa4n antaa tapahtua, mutta p\xc3\xa4\xc3\xa4tti, ett\xc3\xa4 h\xc3\xa4nell\xc3\xa4 on riitt\xc3\xa4v\xc3\xa4sti voimaa auttaa Optimus Primea ja h\xc3\xa4n my\xc3\xb6s k\xc3\xa4ytti sit\xc3\xa4. Scorponok auttoi Optimusta selviytym\xc3\xa4\xc3\xa4n hy\xc3\xb6kk\xc3\xa4\xc3\xa4jist\xc3\xa4, kunnes apu saapui paikalle._NEWLINE_Unicronin tultua alkoi suuri taistelu. Sek\xc3\xa4 Scorponok ett\xc3\xa4 Optimus s\xc3\xa4ik\xc3\xa4htiv\xc3\xa4t Unicronin valtavaa kokoa. Vasta Primuksen ja Galvatronin tekemien hy\xc3\xb6kk\xc3\xa4ysuhrausten kautta, Autobotit ja Decepticonit uskalsivat aloittaa hy\xc3\xb6kk\xc3\xa4yksen. Unicronin yksi, iso, silm\xc3\xa4st\xc3\xa4 ampuma tulipallo sulatti Scorponokin ja tuhosi sek\xc3\xa4 t\xc3\xa4m\xc3\xa4n ett\xc3\xa4 Lordi Zarakin. Scorponok kuoli Optimus Primen k\xc3\xa4sivarsille, keskell\xc3\xa4 suurta taistelua.\n_START_SECTION_\nSarjakuva\n_START_PARAGRAPH_\nScorponok tulee mukaan aivan Energon-tarinan alussa. H\xc3\xa4nen on oletettu kuolleen Unicronin hy\xc3\xb6k\xc3\xa4tty\xc3\xa4 Cybertronille, mutta jostain syyst\xc3\xa4 h\xc3\xa4n onkin elossa ja on muuttunut huomattavasti vahvemmaksi._NEWLINE_Scorponok johtaa Terrorconeja ja ker\xc3\xa4\xc3\xa4 Energonia._NEWLINE_Optimus Primen autettua Megatronin takaisin eloon Galvatronina, Scorponok joutuu kohtaamaan vahvempansa. Vuosikausia k\xc3\xa4rsim\xc3\xa4st\xc3\xa4\xc3\xa4n tuskastaan raivoissaan oleva Galvatron hy\xc3\xb6kk\xc3\xa4\xc3\xa4 h\xc3\xa4nen kimppuunsa ja taistelun p\xc3\xa4\xc3\xa4tteeksi tuhoaa t\xc3\xa4m\xc3\xa4n.\n_START_SECTION_\nTransformers (2007)\n_START_PARAGRAPH_\nVuoden 2007 Transformers-elokuvassa Scorponok kuuluu Megatronin alaisuudessa oleviin Decepticoneihin ja toimii Blackoutin parina. Blackoutin hy\xc3\xb6k\xc3\xa4tess\xc3\xa4 USA:n sotilastukikohtaan Qatarissa, Scorponok sy\xc3\xb6ksyy maan alle ja palaa my\xc3\xb6hemmin elokuvassa iskiess\xc3\xa4\xc3\xa4n sotilasjoukon kimppuun. Scorponok haavoittuu taistelussa, jonka seurauksena se kaivautuu pakoon maan alle, eik\xc3\xa4 sit\xc3\xa4 n\xc3\xa4hd\xc3\xa4 t\xc3\xa4m\xc3\xa4n j\xc3\xa4lkeen en\xc3\xa4\xc3\xa4 elokuvassa. _NEWLINE_Hahmona Scorponok poikkeaa muista transformersseista, sill\xc3\xa4 se ei puhu ja k\xc3\xa4ytt\xc3\xa4ytyy kuin el\xc3\xa4in.\n_START_SECTION_\nTransformers: Kaatuneiden kosto\n_START_PARAGRAPH_\nEdellisest\xc3\xa4 elokuvasta hengiss\xc3\xa4, mutta haavoittuneena selvinnyt Scorponok palaa Transformers: Kaatuneiden kostossa mukaan Egyptiss\xc3\xa4 tapahtuviin loppukahakoihin sy\xc3\xb6ksyen yll\xc3\xa4tt\xc3\xa4en yl\xc3\xb6s hiekasta ja hy\xc3\xb6k\xc3\xa4ten Jetfiren kimppuun. Scorponok tuhoutuu hetkess\xc3\xa4, mutta onnistuu haavoittamaan Jetfirea.'